**אלינור אהרון** (נולדה ב-21 ביוני 1973) היא שחקנית וזמרת ישראלית.

ביוגרפיה
--------

נולדה בשם **אלינורה אהרון**, וגדלה בתל אביב. בצעירותה למדה לנגן בפסנתר. בוגרת בית הספר לאומנויות של תל אביב מחזור א' במגמת מחול. את לימודי התיכון עשתה אהרון בבית הספר "תלמה ילין", ושירתה בלהקת חיל החינוך.

בוגרת בית הספר למשחק ניסן נתיב של שנת 1998.

קריירה
------

בין השנים 1987–1992 הייתה חברה בלהקת "צעירי תל אביב" והופיעה בסדרות הטלוויזיה של הלהקה "החופש האחרון" ו"לא כולל שירות". 

ב-1990 השתתפה אהרון בתוכנית "הופה היי" ביחד עם שני חבריה מלהקת "צעירי תל אביב" : איריס קליין וניר גבע.

ב-1991 השתתפה אהרון לצד חברה מלהקת "צעירי תל אביב" טל זייברט בתוכנית "תוסס". באותה השנה השתתפה אהרון בליווי ארבעת חבריה מלהקת "צעירי תל אביב" : בטי כהן, סער פין, טל מוסרי ואסף פריינטא לצד השחקן שלמה בר-שביט בתוכנית על החשמל בשם "תחנת הכוח".
בנוסף באותה השנה השתתפה אהרון בליווי ארבעת חבריה מלהקת "צעירי תל אביב": ליאת אחירון, אביבית צמח, סער פין ויריב יפת בקדם אירוויזיון בשם "אלינור וצעירי ת"א" עם השיר "נערה צעירה" שזכה במקום הרביעי.

בשנים 1993- 1994 הנחתה אהרון את התוכנית "תוסס".

ב-1994 הצטרפה אהרון ללהקת שחקני התיאטרון הקאמרי כשהחלה לשחק בהעלאתו הראשונה של המחזה "דבר מצחיק קרה" בישראל בבימויו של מיכאל גורביץ'. מאז, משחקת בתיאטרון הבימה, תיאטרון בית ליסין ותיאטרון חיפה.

ב-1995 השתתפה בקלטת הילדים "סבתא בשלה דייסה" לצד ליא קניג ואלברט כהן.

ב-1996 שיחקה אהרון בקומדיה הישראלית "חצי המנשה". באותה שנה זכתה במלגת קרן שרת.

בשנת 1995 השתתפה בקלטת הילדים סבתא בשלה דייסה לצד ליהיא קניג ואלברט כהן

ב-2000 שיחקה אהרון בהצגת הילדים "פוקהונטס" בתפקיד פוקהונטס.

בשנת 2001 זכתה במלגה על שם השחקנית עדנה פלידל.

בשנת 2002 החלה להופיע בתיאטרון הקאמרי במחזה "עוץ לי גוץ לי" בתפקיד בת הטוחן.

אהרון הופיעה במספר קלטות וידאו לילדים, בהם "שירי משחק" של דתיה בן דור, "סבתא בישלה דייסה" וב-DVD חינוכי על תקופת התנ"ך בשם "התנ"ך לילדים" מאת אפרים סידון. כמו כן השתתפה בתוכנית הילדים "פרפר נחמד" בשנים 2000 –2004. 

אהרון השתתפה במופעים "פתחו את השער" על פי שירי וסיפורי קדיה מולודובסקי, "איך באים השירים אל לב האדם" בשיתוף סימפונט רעננה ובמופע "כי אשמרה שבת" של התזמורת האנדלוסית הישראלית.

ב-2012 הוציאה סינגל בשם "לא סתם", ומאוחר יותר באותה שנה יצא אלבום הבכורה שלה, אלבום ראשון, אותו יצרה במשותף עם בעלה. בנובמבר אותה שנה יצא קליפ בהשתתפות בעלה אוהד בן אבי, במאי הסדרה "לא כולל שירות" יצחק שאולי, אשתו לשעבר של חברה ללהקת "צעירי תל אביב" סער פין, שרון פין, וחבריה מלהקת "צעירי תל אביב" ששיחקו עמה ב"לא כולל שירות" : טל זייברט, איריס קליין,שי פלד, בטי כהן, עדי עמרני, נועה כהן, אסף פריינטא, תומר גוטליב, דנה דבורין, רינת הלון וסער פין.

משנת 2018 עוסקת אהרון בנוסף למשחק ולשירה, גם בתחום התיירות כעובדת במכירות חבילות נופש ובידור לחו"ל.

בשנת 2019 חזרה להופיע בתיאטרון הקאמרי במחזה "עוץ לי גוץ לי" בתפקיד בת הטוחן.

חיים אישיים
-----------

אהרון היא אחייניתו של בצלאל אלוני שהיה מנהלה האישי של הזמרת עפרה חזה. 

בתחילת דרכה הייתה אהרון בזוגיות עם דני גומס, שהיה חבר עמה בלהקת "צעירי תל אביב" והשתתף עמה בסדרה של הלהקה "החופש האחרון".

ב-11 ביוני 2007 נישאה אהרון לזמר והיוצר אוהד בן אבי, ולהם בת שנולדה ב-2013 ובן שנולד ב-2020.

מתגוררת בשכונת אפקה בתל אביב.

תפקידים
-------

### בתיאטרון הקאמרי

| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| דבר מצחיק קרה | סטיבן זונדהיים, ברט שבלוב ולארי גלברט | מיכאל גורביץ' | וויברטה | 1994 |
| קרום | חנוך לוין | מיכאל גורביץ' | כלה/ אחות | 17 בפברואר 2000 |
| הורדוס | עדנה מזי"א | עדנה מזי"א | דינה | 20 במאי 2000 |
| ליזיסטרטה 2000 | ענת גוב על פי אריסטופאנס | עדנה מזי"א | אליקי חג'ידקיס | 25 בינואר 2001 |
| עוץ לי גוץ לי | אברהם שלונסקי ודובי זלצר | רוני פינקוביץ' | בת הטוחן | 30 בנובמבר 2002 |
| כובע הקש האיטלקי | אז'ן לביש ומארק מישל | מיטקו בוזקוב | אלן הכלה | 6 במרץ 2003 |
| פרק ב' | ניל סיימון | אלון אופיר | פיי מדוויק (החליפה את אסי לוי) | 1 במרץ 2003 |
| שירת הקאמרי | מישה בלכרוביץ וטל בלכרוביץ, אבי גז | צדי צרפתי | תפקידים שונים | 11 בפברואר 2005 |
| סאלח שבתי | אפרים קישון | משה קפטן | חבובה שבתי | 25 ביוני 2008 |

### בתיאטרון הבימה

| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| בוסתן ספרדי | יצחק נבון | צדי צרפתי | ויקטוריה (החליפה את גלית גיאת) | 8 בינואר 1998 |

### בתיאטרון בית ליסין

| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| אבניו קיו | ג'ף וייטי, רוברט לופז וג'ף מרקס | משה קפטן | לטינה | 23 באוקטובר 2007 |

### בתיאטרון חיפה

| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| בילי שוורץ | אוהד חיטמן ושירילי דשא | דניאל אפרת | גב' קרלה אבנר (החליפה את דור אוחיון בר נתן) | 21 במרץ 2015 |

### בתיאטרון המסחרי

| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| פוקהונטס | עידן עמית | עידן עמית | פוקהונטס | 23 בדצמבר 2000 |

קישורים חיצוניים
----------------

ויקישיתוף מדיה וקבצים בנושא **אלינור אהרון** בוויקישיתוף

* אלינור אהרון, במיזם "אישים" לתיעוד היצירה הישראלית
* אלינור אהרון, במסד הנתונים הקולנועיים IMDb (באנגלית)
* אלינור אהרון, באתר "אידיבי", מאגר הידע העברי לקולנוע ישראלי ועולמי
* אלינור אהרון, באתר MusicBrainz (באנגלית)
* אלינור אהרון, דף שער בספרייה הלאומית
* אלינור אהרון, בארכיון הבימה
* ערוץ היוטיוב של אלינור אהרון
* גבע קרא עוז, הילדה כבר בת 30, באתר ynet, 25 באוגוסט 2003
* גלי אופק, אלינור אהרון מוציאה סינגל שני בדרך לאלבום בכורה, אתר E!
* עמי פרידמן, אחרי 20 שנה: אלינור אהרון מוציאה אלבום בכורה, באתר nrg‏, 18 ביוני 2012
* אסף נבו, ‏אלינור אהרון מוציאה אלבום בכורה בגיל 39, באתר ‏מאקו‏, 8 באוגוסט 2012
* טל גורדון, בריאיון עם אלינור אהרון: "אני מרגישה ניצחון ענק", באתר הבמה, 3 באוקטובר 2012
* אלינור אהרון חוזרת אל חבורת "לא כולל שירות", באתר ynet, 13 בנובמבר 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007574923505171
* MusicBrainz: 5bd90722-a6a2-4f14-8508-b6a8e4d7d377
* VIAF: 262144782725782880847
* WorldCat (עם VIAF): 262144782725782880847

 |